นายกรัฐมนตรีขอทุกฝ่ายสร้างความเชื่อมั่นให้กับประชาชนในการใช้จ่ายไม่ให้กระทบการผลิตและเศรษฐกิจ โดยรวมประเทศ ระบุ ต่างประเทศยังคงเชื่อมั่นในประเทศไทย
พลเอก ประยุทธ์  จันทร์โอชา  นายกรัฐมนตรี กล่าวกับสื่อมวลชนระหว่างการรับประทานอาหารกลางวันร่วมกับสื่อที่ทำเนียบรัฐบาล ว่าพอใจผลการทำงานในภาพรวมของรัฐบาลตลอดระยะเวลาที่ผ่านมา แต่ก็มีหลายอย่างที่จำเป็นจะต้องได้รับการแก้ไขเพิ่มเติมโดยย้ำว่าที่ผ่านมารัฐบาลทำทุกอย่าง เพื่อแก้ปัญหาด้านต่างๆ ให้กับประชาชน และเรื่องการลงทุน โดยการดำเนินการหลายอย่างไม่ใช่เรื่องง่าย เพราะต้องมีกฎหมายต้องมีวิธีการที่ถูกต้อง         วันนี้สิ่งสำคัญคือการสร้างความเชื่อมั่นให้ประชาชน เกิดความมั่นใจในการใช้จ่าย ไม่ให้กระทบกับระบบการผลิต และเศรษฐกิจของประเทศ จึงขอให้ทุกคนใช้จ่ายตามความเหมาะสม ขณะที่รัฐบาลก็ต้องระมัดระวังและดูแลเรื่องของหนี้สินครัวเรือนที่ทุกคนจะต้องร่วมมือกันและดูแล พร้อมย้ำการแก้ไขปัญหาปาล์มน้ำมันล่าสุดให้กระทรวงพลังงานนำเข้าสู่กระบวนการผลิตเป็นน้ำมันบี 20 ทางนี้ก็ต้องอยู่ณรงค์ให้ประชาชนใช้น้ำมันดังกล่าวให้เพื่อนมากขึ้นเช่นรถที่ใช้ในภาคการเกษตร        นายกรัฐมนตรียืนยันว่า การเดินหน้าทำงานของไทยในฐานะประธานอาเซียนไม่มีปัญหา เพราะมีการประชุมอย่างต่อเนื่อง รวมถึงการประชุมเตรียมการรองรับการประชุมใหญ่ในช่วงเดือนพฤศจิกายน ที่จะต้องหารือร่วมกับประเทศคู่เจรจาที่สำคัญ จึงขอให้เชื่อมั่นว่าจะสามารถขับเคลื่อนการทำงานได้        นายกรัฐมนตรียืนยันไทยและญี่ปุ่นยังมีความสัมพันธ์ที่ดี ฐานการผลิตต่างๆ ของญี่ปุ่นที่ไทยยังไม่มีการพิจารณาที่การปรับย้ายฐานไปยังประเทศอื่น